วิธีโอนย้ายกองทุนสำรองเลี้ยงชีพไปยังนายจ้างใหม่เหมาะกับใคร
A. วิธีการนี้เหมาะกับผู้ที่ต้องการกระแสเงินสดมาใช้จ่ายในชีวิตประจำวัน 
B. วิธีการนี้เหมาะกับผู้เกษียณอายุที่ต้องการให้เงินยังคงลงทุนต่อไปในกองทุนสำรองเลี้ยงชีพ 
C. วิธีการนี้เหมาะกับผู้ที่ต้องการนำเงินออกมาทั้งก้อน หรือต้องการนำเงินมาบริหารและลงทุนเอง
D. เหมาะกับทุกคนที่ย้ายงานใหม่
คำตอบที่ถูกต้องได้แก่ D. เพราะว่า

1. โอนย้ายกองทุนสำรองเลี้ยงชีพไปยังนายจ้างใหม่
• วิธีการนี้เหมาะกับทุกคนที่ย้ายงานใหม่ โดยหากนายจ้างใหม่มีกองทุนสำรองเลี้ยงชีพให้พนักงาน ก็สามารถสมัครเป็นสมาชิกกองทุนของนายจ้างใหม่ และขอโอนเงินจากกองทุนของนายจ้างเดิมเข้ามาออมต่อในกองทุนสำรองเลี้ยงชีพของนายจ้างใหม่ได้โดยอัตโนมัติ

2. รับเงินออกทั้งจำนวน
• วิธีการนี้เหมาะกับผู้ที่ต้องการนำเงินออกมาทั้งก้อน หรือต้องการนำเงินมาบริหารและลงทุนเอง แต่ข้อควรระวัง ก็คือ ถ้าเกษียณก่อนอายุ 55 ปี หรือเป็นสมาชิกกองทุนสำรองเลี้ยงชีพน้อยกว่า 5 ปี จะต้องนำเงินได้ส่วนนี้ไปคำนวณเพื่อเสียภาษีเงินได้บุคคลธรรมดาด้วย

• คำแนะนำ
หากนำเงินออมออกมาทั้งก้อน ควรวางแผนทางการเงินและระมัดระวังการใช้จ่ายให้ดี มิฉะนั้นเงินที่เก็บออมมาตลอดระยะเวลาการทำงานของเราจะลดลงอย่างรวดเร็ว ควรคิดอย่างรอบคอบโดยเฉพาะช่วงเกษียณ ไม่ว่าจะเป็นการนำเงินไปลงทุนในทรัพย์สินต่าง ๆ เช่น หุ้น กองทุนรวม อสังหาริมทรัพย์ ทองคำ หรือการให้กู้ยืมเงิน เช่น ให้ลูกหลานยืม

ถ้านำเงินมาลงทุนต่อเอง ควรจัดพอร์ตการลงทุนให้เหมาะกับเป้าหมายทางการเงินและระดับความเสี่ยงที่ตัวเองยอมรับได้

3. คงเงินไว้ในกองทุนสำรองเลี้ยงชีพ
• วิธีการนี้เหมาะกับผู้เกษียณอายุที่ต้องการให้เงินยังคงลงทุนต่อไปในกองทุนสำรองเลี้ยงชีพ อาจเลือกวิธีนี้ถ้ามีเงินเก็บที่เพียงพอให้ใช้จ่ายและมีรายได้จากแหล่งอื่น ๆ หรือผู้ที่ต้องการรอให้ภาวะตลาดผ่านช่วงวิกฤติและปรับตัวดีขึ้นจนมูลค่าเงินในกองทุนสำรองเลี้ยงชีพปรับตัวสูงขึ้นแล้ว จึงนำเงินออกมา หรือผู้ที่มีอายุไม่ถึง 55 ปี หรือเป็นสมาชิกกองทุนยังไม่ถึง 5 ปี ซึ่งยังไม่เข้าเงื่อนไขที่กรมสรรพากรกำหนดให้ได้สิทธิยกเว้นภาษี สามารถเลือกคงเงินไว้ได้จนกว่าจะครบเงื่อนไข แต่จะมีค่าธรรมเนียมในการคงเงินไว้ที่ 500 บาทต่อปี
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน